CELEX: 31987D0211
Language: el
Date: 1987-03-11 00:00:00
Title: 87/211/ΕΟΚ: Απόφαση της Επιτροπής της 11ης Μαρτίου 1987 σχετικά με τη βελτίωση της αποτελεσματικότητας των γεωργικών διαρθρώσεων στην Πορτογαλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31987D0211

87/211/ΕΟΚ: Απόφαση της Επιτροπής της 11ης Μαρτίου 1987 σχετικά με τη βελτίωση της αποτελεσματικότητας των γεωργικών διαρθρώσεων στην Πορτογαλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 088 της 31/03/1987 σ. 0043 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Μαρτίου 1987  σχετικά με τη βελτίωση της αποτελεσματικότητας των γεωργικών διαρθρώσεων στην Πορτογαλία σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην πορτογαλική γλώσσα είναι το μόνο αυθεντικό)  (87/211/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 25,  τον κανονισμό (ΕΟΚ) αριθ. 1316/86 του Συμβουλίου της 22ας Απριλίου 1986 σχετικά με ορισμένους ειδικούς όρους για την εφαρμογή στην Πορτογαλία του κανονισμού (ΕΟΚ) αριθ. 797/85 για τη βελτίωση της αποτελεσματικότητας των γεωργικών διαρθρώσεων (3), και ιδίως το άρθρο 1,  Εκτιμώντας:  ότι η πορτογαλική κυβέρνηση κοινοποίησε στις 25 Νοεμβρίου 1986 σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις ακόλουθες κανονιστικές ή διοικητικές διατάξεις:  - νομοθετικό διάταγμα αριθ. 172-g/86 της 30ής Ιουνίου σχετικά με τις λεπτομέρειες εφαρμογής στην Πορτογαλία του κανονισμού (ΕΟΚ) αριθ. 797/85 του Συμβουλίου της 12ης Μαρτίου 1985,  - νομοθετικό διάταγμα αριθ. 79-Α/87 σχετικά με την τροποποίηση του νομοθετικού διατάγματος αριθ. 172-g/86 της 30ής Ιουνίου 1986,  - διοικητικές διατάξεις που αφορούν τον καθορισμό του εισοδήματος αναφοράς για το 1986,  - διοικητικές διατάξεις για την εφαρμογή:  - του άρθρου 5 παράγραφος 1 στοιχείο δ) του νομοθετικού διατάγματος αριθ. 172-g/86,  - του άρθρου 31 του νομοθετικού διατάγματος αριθ. 172-g/86,  - του άρθρου 41 παράγραφος 3 του νομοθετικού διατάγματος αριθ. 172-g/86,  - του άρθρου 42 παράγραφος 1 του νομοθετικού διατάγματος αριθ. 172-g/86,  - του άρθρου 37 παράγραφος 3 του νομοθετικού διατάγματος αριθ. 172-g/86,  - του άρθρου 34 παράγραφος 3 του νομοθετικού διατάγματος αριθ. 172-g/86,  - του άρθρου 40 του νομοθετικού διατάγματος αριθ. 172-g/86,  - των άρθρων 2 και 14 του νομοθετικού διατάγματος αριθ. 172- g/86,  - των άρθρων 39 και 40 του νομοθετικού διατάγματος αριθ. 172- g/86·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή οφείλει να αποφασίσει εάν, ανάλογα με τη συμφωνία των προαναφερθεισών διατάξεων με τον εν λόγω κανονισμό και λαμβανομένων υπόψη των ειδικών διατάξεων που προβλέπονται στον κανονισμό (ΕΟΚ) αριθ. 1316/86, των στόχων του εν λόγω κανονισμού καθώς και των απαραίτητων σχέσεων μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·  ότι το ποσό που εγκρίθηκε για τον καθορισμό του εισοδήματος αναφοράς δύνανται να επιτραπεί δυνάμει του άρθρου 1 του κανονισμού (ΕΟΚ) αριθ. 1316/86·  ότι οι κανονιστικές και διοικητικές διατάξεις που κοινοποιήθηκαν ανταποκρίνονται στις συνθήκες και τους στόχους του κανονισμού (ΕΟΚ) αριθ. 797/85 και ότι, κατά συνέπεια, δικαιολογείται η διαπίστωση ότι οι όροι επιλεξιμότητας, για την εφαρμογή του κανονισμού (ΕΟΚ) αριθ. 797/85 στην Πορτογαλία, πληρούνται από την ημερομηνία που τέθηκε σε ισχύ το νομοθετικό διάταγμα αριθ. 172-g/86·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) σχετικά με τις χρηματοδοτικές πηγές του ζητήματος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι κανονιστικές και διοικητικές διατάξεις που προβλέπονται από την πορτογαλική κυβέρνηση για την εφαρμογή του κανονισμού (ΕΟΚ) αριθ. 797/85 και που αναφέρονται στις αιτιολογικές σκέψεις πληρούν, για διάρκεια τριών ετών από την ημερομηνία που τέθηκε σε ισχύ το νομοθετικό διάταγμα αριθ. 172-g/86, τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85.  2. Η Πορτογαλία επιτρέπεται να εφαρμόσει, για τον καθορισμό του εισοδήματος αναφοράς κατά την έννοια του άρθρου 2 παράγραφος 3 του κανονισμού (ΕΟΚ) αριθ. 797/85, διορθωτικό συντελεστή 1,7.  Άρθρο 2  Η παρούσα απόφαση απευθύνεται στην Πορτογαλία.  Βρυξέλλες, 11 Μαρτίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 31. 3. 1985, σ. 1.  (2) ΕΕ αριθ. L 194 της 17. 7. 1986, σ. 4.  (3) ΕΕ αριθ. L 115 της 3. 5. 1986, σ. 17.